1. **Predmet Specifičnih uslova**

**Član 1.**

1. Ovi Specifični uslovi za korištenje VoLTE usluge (u daljem tekstu: Specifični uslovi) utvrđuju specifičnosti pružanja i korištenja VoLTE usluge/funkcionalnosti.
2. Za sve što nije regulisano ovim Specifičnim uslovima na odgovarajući će se način primijeniti odredbe Opštih uslova za pružanje telekomunikacionih usluga BH Telecoma (u daljem tekstu: Opšti uslovi), Cjenovnika usluga u unutrašnjem i međunarodnom saobraćaju BH Telecoma (u daljem tekstu: Cjenovnik) i drugih specifičnih uslova usluga BH Telecoma koje pretplatnik/korisnik koristi.
3. VoLTE (Voice over LTE) je usluga/funkcionalnost koja omogućava prijenos govora i video poziva preko LTE pristupne tehnologije u mobilnoj telekomunikacijskoj mreži.
4. **Uslovi/pravila korištenja VoLTE usluge**

**Član 2.**

1. Usluga je omogućena privatnim i poslovnim korisnicima postpaid tarifnih paketa sa uključenom govornom telefonskom uslugom.
2. Za korištenje VoLTE usluge potrebno je da korisnik posjeduje mobilni telefon koji ima VoLTE funkcionalnost i koji je certificiran za korištenje u mreži BH Telecoma. Lista certificiranih mobilnih telefona je dostupna na web stranici www.bhtelecom.ba.
3. Korisnicima koji posjeduju odgovarajuće mobilne telefone, aktivacijom VoLTE usluge, omogućeni su i video pozivi putem LTE (ViLTE).
4. VoLTE/ViLTE poziv je moguće ostvariti samo na području koje je pokriveno LTE signalom.

**Član 3.**

1. Aktivacija VoLTE usluge može se izvršiti na zahtjev korisnika putem Kontakt centra ili na prodajnom mjestu BH Telecoma.
2. Nakon izvršene aktivacije, korisnik će primiti SMS poruku o uspješnoj aktivaciji VoLTE usluge te je potrebno da isključi i ponovno uključi mobilni telefon da bi usluga počela sa radom.
3. Nakon aktivacije/deaktivacije VoLTE usluge na zahtjev korisnika, brišu se eventualna podešenja preusmjerenja i zabrane poziva, te je potrebno da korisnik sam ponovo izvrši postavke navedenih servisa.
4. Usluga se može deaktivirati putem Kontakt centra ili na prodajnom mjestu BH Telecoma.

**Član 4.**

1. Za korištenje VoLTE usluge ne naplaćuje se dodatna mjesečna naknada, a ostvareni VoLTE i ViLTE pozivi se obračunavaju u skladu sa cijenama i uslovima korištenja običnih/standardnih govornih poziva u datom/korištenom tarifnom paketu.
2. Podatkovni promet (mobilni internet) ostvaren korištenjem VoLTE usluge se ne obračunava niti se koristi iz dodijeljenog/dokupljenog saobraćaja korisničkog paketa.

**Član 5.**

1. Korisničke preferencije koje se odnose na zabrane poziva mogu se aktivirati/deaktivirati isključivo putem Kontakt centra ili na prodajnom mjestu BH Telecoma.
2. Korisnici VoLTE usluge nemaju mogućnost korištenja slijedećih servisa:
   * Twin SIM
   * DATA (CSD)
   * FAX
   * Korporativni Ringback Tone
   * Zabrana paketskog prijenosa podataka (mobilnog interneta).
3. U slučaju da korisnik sa aktiviranom VoLTE uslugom koristi uređaj koji ne podržava tehničke preduslove navedene u ovim Specifčnim uslovima, BH Telecom ne garantuje ispravno funkcioniranje VoLTE usluge, te se korisniku u tom slučaju preporučuje da zatraži deaktivaciju VoLTE usluge.
4. **Završne odredbe**

**Član 6.**

1. Ovi Specifični uslovi dostupni su na prodajnim mjestima BH Telecoma i na službenoj web stranici BH Telecoma www.bhtelecom.ba.
2. BH Telecom zadržava pravo izmijene ovih Specifičnih uslova u skladu sa primjenjivim propisima.
3. BH Telecom će ove specifične uslove i njihove kasnije izmjene i dopune objaviti i učiniti dostupnim na način utvrđen pravilima Regulatorne agencije za komunikacije Bosne i Hercegovine.